'Ikkontempla tliet Ave Marija b'tifkira tat-tlett ijiem li ġismi dam fil-qabar' Is-Santwarju tal-Madonna Ta' Pinu (L-Ewwel Parti) kitba ta' Adrian Zahra Kien propju t-tieni Jum tas-Sajf it-22 ta' Ġunju tas-sena 1883, meta xbejba gabillotta Karmni Grima ta' 45 sena mill-Għarb, semgħet leħen minn Kappella fqajra fil-limiti tal-Għarb, din il-Kappella kienet magħrufa Ta' Pinu minħabba l-fatt li kienet ta' wieħed Pinu Gauci. Perċ huwa interessanti li qabel ngħarrfu x'ġara f'dan il-jum naraw ftit dan is-Santwarju Marjan minn xiex għadda matul iż-żminijiet. L-ewwel tagħrif dwar din il-Kappella nsibuh miktub fil-Kurja tad-Djoċesi ta' Għawdex wara l-Vista tal-Isqof Domenico Cubelles (1540-1566), jgħarrafna li l-Kappella kienet għadha kemm inbniet mill-ġdid u kienet tal-Familja Nobbli 'Tal-Ġentili'. Fuq talba tal-Papa Gregorju XII, fis-sena 1575 saret viżta lill-Ġżejjer Maltin mill-viżitatur Appostoliku Mons. Pietru Dusina, fost kappelli u knejjes, żar ; dinil-kappella. Huwa ordna li din tingħalaq u tiġi skonsagrata minħabba l-istat ħażin li kienet fih. Ordna li d-dmirijiet tagħha jiġi msieħba lill-Knisja Parrokkjali, tal-Assunta tal- Wara l-viżta beda x-xogħol tat-twaħħid iżda t-tradizzjoni turina l-I ħaddiem meta ta l-ewwel daqqa kiser idu. Il-poplu qal li din kienet sejħa biex il-kappella tibqa' wieqfa u hekk ġara. Kienet l-uniku kappella salvata b'digriet tal-Monsinjur imsemmi. Ġara li fis-sena 1598 din il-Kappella għaddiet għal għand Pinu Gauci li m'ismu ntrabtet għal dejjem. Fis-sena 1611 din il-kappella kienet fi stat ħażin ħafna, il-prokuratur tagħha kien għadu Pinu Gauci. Kienet teħtieġ tiswija waħda sew, il-bibien kienu mingħajr serratura, la kwadru u l-anqas gandlieri. Il-Kuratur tagħha offra għoxrin skud għall-bżonnijiet meħtieġa u bżonnjużi għal din il-kappella fil-kampanja tal-Punent ta' Għawdex. B'hekk il-kappella nbniet mill-ġdid u saret l-għaxqa u waħda mill-isbaħ fil-kampanja għawdxija. Pinu ħallas ukoll għall-kwadru Titulari ta' din il-kappella u ġie kkommissjonat mill-Pittur Amadeo Perugino fis-sena 1619. Dan il-kwadru sempliċi fid-dehra tiegħu juri lil Ommna Marija mtajra fis-sempliċità tagħha lejn is-sema għadha ħierġa minn qabarha. L-Assunta tinsab imdawra b'qatta' anġli. Taħt riġlejha jidher qamar li juri l-Immakulat Konċepiment tal-Madonna, mistrieħa ħdejn il- qamar jinsabu għadd ta' Appostli. Wara l-figura tal-Madonna naraw dehra sabiħa ta' dija safranija li jurina l-Qdusija t'Omm Alla. Pinu Gauci mill-ewwel beda jieħu ħsieb din il-Kappella. B'hekk kull nhar ta' Sibt kien jixgħel lampa taż-żejt, kif ukoll nhar il-15 t'Awwissu Jum is-Solennità tal-Verġni Marija Assunta kif ukoll festi oħra liturġiċi tal- Knisja. Baqa' jieħu ħsieb din il-Kappella ġdida u sabiħa sa mewtu fis-sena 1621. Dejjem ħa ħsieb li jkun iċċelebrat is-sagrifiċċju tal-quddiesa. Klara, l-għażiża armla ta' Pinu, ħadet f'idejha din il-Kappella. Għalfejn Pinu Gauci ried dan l-Inkwadru lill-Assunta2 Ma għandna xejn fid-dettall, jew x'ħaseb Pinu meta avviċina lill-Pittur Amadeo Perugino, l-anqas nafu jekk kellmux Pinu stess. Iżda żgur li l-għeruq u d-devozzjoni tal-Kappella dejjem kienu lejn Marija Mtellgħa fis-Sema bir- Ruħ u l-Ġisem. Dan jixhdu l-Isqof Domenico Cubelles li kien Spanjol, fil-vista li għamel f'din il-Kappella li tinsab f'post qrib l-għolja ta' Għammar, ftit passi bogħod mill-fanal Ta' Ġurdan, jgħarraf li kienet issir quddiesa tal-Festa Titulari f'nofs ix-xahar t' Awwissu. B'dan jurina ċar Ji kienet il-Festa tal-Beata Verġni Marija Assunta, b'hekk ħsiebna jurina wkoll li Pinu bena fuq missierijietu u wettaq il-ħolma tagħhom li din il-Kappella tkun sabiħa u ddedikata lill- Assunta. Għal din is-sena nieqfu hawn iżda sena oħra nkomplu naraw kif kibret din id-devozzjoni u xterdet lejn Malta u saħansitra lejn xtut barranin. Iżda sa ma tasal sena nappellalkom lilna nħobbu lil Ommna Marija, Binha Ġesti u żewġha Ġużeppi nibdew ngħidu u nikkontemplaw fit-tliet Ave Marijiet f'ġieħ it-tlett ijiem li ġisimha dam mistrieħ fil-Qabar. Referenzi:- e Kwadri u Statwi Inkurunati f'Malta u Għawdex Paġni 143-151 miktub minn Patri Alexander Bonnici OFM.